                              НАРЕДБА
                                    № 9

за отдаване под наем на земи от        общинския поземлен фонд
Приета с Решение № 146 от 21.10.1993 г на Общински съвет гр.Тутракан,изм.и доп. С Реш.№ 251 от 26.01.1995 г,Реш.№ 9 от 20.12.1995 г,Реш.№ 33 от 11.04.1996 г,Реш.№ 133 от 06.03.1997 г,Реш.№ 175 от 25.09.1997 г,Реш.121 от 01.07.2004 г

       I. ОБЩИ ПОЛОЖЕНИЯ

   Чл.1.Настоящата Наредба определя реда и условията за отдаване под наем на земите от общинския поземлен фонд /ОПФ/ и контрола по тяхното ползване,стопанисване и спазване на договорните задължения.

   Чл.2.Наемателите на земи от общинския поземлен фонд могат да бъдат физически и юридически лица.

   Чл.3.На основание Закона за общинската собственост,Правилниса за прилагането му и Наредбата на Общинския съвет за реда за придобиване,управление и разпореждане с общинско имущество,Закона за аренда в земеделието и Закона за опазване на земеделските земи . 

   Чл.4.Изходни документи и данни за сключване на договор:

        1. /изм.Реш.121 /01.07.04/ Постановено решение на Общинската служба по земеделие и гори по чл.18 ж,ал.1 и 2 от ППЗСПЗЗ или документ за собственост на земя.

       2./изм. и отменена с  Реш.121/01.07.04/Протокол за категоризация на отдаваната под наем земя от ОПФ /Представя се от Общинската служба по земеделие и гори или от Общината/.

       3.Копие от кадастралната карта с очертани кадастрални номера /представя се от отдел ТСУ на Общината/.

       4./изм.с Реш.121/01.07.04/Решения на Общинската служба по земеделие и гори за наличния общински поземлен фонд.

        5.Удостоверение за поливност на съответните земи.

   II. РЕД И УСЛОВИЯ ЗА ОТДАВАНЕ ПОД НАЕМ НА ЗЕМИ ОТ ОБЩИНСКИЯ ПОЗЕМЛЕН ФОНД

   Чл.5./1/Земите от ОПФ се отдават под наем със Заповед на кмета на Общината и съответно сключен договор д наемателя за срок от една година,с изключение на земите,заети с многогодишни култури и трайни насаждения,за които сркът за ползване е повече от една година.

            /2/Свободната земя от общинския поземлен фонд се предоставя за срок до 3 години под наем чрез явен търг на физически и юридически лица при начална цена два пъти основния размер на наема от Тарифата за държавния поземлен фонд,за което кметът на Общината назначава комисия.

          /3/Комисията по чл.7 ал.5 обявява в необходимите в Наредбата срокове общинския поземлен фонд,разпределен,както следва:

          а/за предоставяне под наем на безимотни и малоимотни граждани за една стопанска година – 60 на сто от общинския поземлен фонд.

          б/за предоставяне под наем на юридическилица на общинска бюджетна издръжка за една стопанска година – 10 на сто от общинския поземлен фонд.

         в/Предоставяне под наем на физически и юридически лица чрез явен търг за срок от една до три години – 30 на сто от общинския поземлен фонд.

         /4//нова, Реш.121/01.07.2004г./Земеделски земи – частна общинска собственост по решение на Общинския съвет могат да бъдат отдавани под наем от 1/една/ до 3 /три/ години.

   Чл.6./1/Земите от ОПФ,предвидени за отдаване под наем, се обявяват публично от общинската администрация чрез местните средства за масова информация и писмени обявления,поставени на подходящи за целта места в общинския център и останалите населени места.

       /2/Обявлението по ал.1 съдържа най-малко следната информация:

       1.Местонахождение на предвидените за отдаване под наем земи;

      2.Категория на земите;                                                                                              

      3.Поливност на земите;

      4.Място и срок за подаване  на необходимите документи.

   Чл.7/1/Кандидатите за наемане на земи от ОПФ подават молба до кмета наОбщината чрез кметовете на населените места.

          /2/Молбите се разглеждат в съответното кметство от комисия в състав,определен от кмета на Общината и утвърден от Общинския съвет.В комисията задължително участват кметът на населеното място,общински съветници,земемери и др.

          /3/След разглеждане на молбите комисията прави предложения по тях,за което се съставяпротокол.

          /4/Протоколите по ал.3 на чл.7 се утвърждават от кмета на Общината,обявяват се на публично място в съответното населено място и съдържат съобщение за срока,в който получилите положителен отговор следва да се явят за сключване на договор с Общината.

          /5/изм. Реш.121/01.07.2004г./Към Общината се изгражда централна комисия в състав :Главен експерт “Селскостопански дейности и гори”, Главен експерт”Общински имоти”, представител на Общинска служба по земеделие и гори”, Изпълнител “Контрол по социални дейности” и старши специалист”Оперативна отчетност”. Комисията контролира работата на кметовете на населените места по прилагането на настоящата Наредба,проверява състоянието на наличния общински поземлен фонд,преразпределя същия по населени места и по наематели при недостиг,организира търгове,прави оглед и съставя протокол за различия между документалните данни и установеното на терена,отдава земи от общинския фонд на гр.Тутракан.За дейносттта си централната комисия се отчита пред Общинския съвет.

   Чл.8/1/При предоставяне под наем на земи от ОПФ най-напред се задоволяват исканията на безимотни и малоимотни граждани,живеещи в съответното населено място.

          /2/изм. Реш.121/01.07.2004г./Гражданите доказват своето имотно състояние със съответните документи – нотариален акт ,договор за доброволна делба,решение на Общинска служба по земеделие и гори.

         /3/Когато земите от общинския поземлен фонд са недостатъчни за задоволяване исканията на безимотните и малоимотни граждани и юридически  организации от Общиата на бюджетна издръжка от съответното населено място,те наемат такава от друго населено място.

         /4/Максималният размер земя от общинския поземлен фонд,която може да се отдаде под наем на безимотни граждани,не трябва да надвишава:

· а несемейни граждани /пълнолетни/ - до 10 дка;

· на семейни граждани без деца или с едно дете – до 20 дка;
· на семейни граждани с две и повече деца – до 30 дка
      /5/Максималният размер земя,която може да се отдава под наем за малоимотни граждани,вкл.  И  собствената им, не трябва да надвишава определения размер в ал.4.

      Чл.9.Когато земите от ОПФ са недостатъчни,исканията на безимотните и малоимотните граждани се намаляват пропорционално. 
      Чл.10./1/След задоволяване исканията на безимотните и малоимотните граждани и юридически организации от Общината на бюджетна издръжка  останалата земя от ОПФ се отдава под наем по парцели в съответните масиви чрез явен търг.Свободната земя минава под режима на чл.5,ал.2.

               /2/Търгът по  ал.1 на чл.10 се провежда от централната комисия по чл.7 ал.5.

               /3/Началната цена на търга се определя със заповед на кмета на Общината,като не може да бъде по-ниска от цената по чл.13 на тази Наредба.

               /4/Право на участие в търговете имат постоянно живеещите в Община Тутракан гражодани и юридически лица с предмет на дейност на територията на Община Тутракан.

    Чл.11.С останалата ненаета земя от ОПФ се разпорежда комисията по чл.7,ал.2 от Наредбата за парцели до 100 дка,а за парцели над 100 дка – Общинският съвет.

     Чл.11-а.За земи,необработвани три и повече години и измвенили предназначението си от ниви в мери,но за които има интерес за дългогодишно ползване и създаване на трайни насаждения,комисията по чл.7,ал.5 от Наредбата предлага на кмета на Общината да сключи договори за аренда по Закона за арендата,ако това не противоречи на другите закони  за собствеността и позването на земеделските земи.

     Чл.12./1/Въводът във владение на наетите земи  от ОПФ се извършва в срок от седем дни след подписване на договора.

               /2/Въводът се извършва от определен със  заповед на кмета на Общината техническо лице в присъствието на наемателя и представител на комисията по чл.7,ал.2 от Наредбата.

         III. НАЕМНИ ЦЕНИ И ОТНОШЕНИЯ

     Чл.13./изм.Реш.121/01.07.2004г//1/Началният размер на наемната цена на декар земя от ОПФ е равен на размера на наемната цена на земята от държавния поземлен фонд.

               /2/Наемът на земи от Общинския поземлен фонд, заети с трайни насаждения, е равен на наема,определен със Заповед на Министъра на земеделието и горите за земи, заети с трайни насаждения от държавния поземлен фонд.

      Чл.14./1/Наемът се изплаща еднократно при подписване на  договора.

               /2/При тежко финансово състояние на някои юридически лица на бюджетна издръжка комисията по чл.7,ал.5 може да прави предложение на наемодателя за отложено плащане на наема в рамките на стопанската година до 100 дка наета земя.

            /3/За масиви,годни за земеделие,към които липсва интерес за ползване,комисията по чл.7,ал.5 предлага на кмета на Общината наемна цена не по-малка от 50 на сто от цената на съответната категория по Тарифата за държавния поземлен фонд.

/4/ отм. с Реш.121/01.07.2004г.
      Чл.15.Наемателите се задължават да извършват следните допълнителни плащания,чиито размер се определя отКомисията по чл.7,ал.5 на Наредбата:

          1.Депозит срещу евентуален отказ отпочистване на наетите земи.След реколтирането им същият се връща в срок до края на договора за наем,ако наемателят пжочисти наетата земя.

           2.Такса за въвеждане във владение.

           3.Такса за консумативни материали.

    Чл.16./1/Всички плащаня по чл.13 и чл.15 се извършват в касата на съответното кметство или общинския център при подписване на договора.Отказът от тях се счита като отказ от наемане на предоставената земя.

             /2/ /изм. Реш.121/01.07.2004г./ От страна на наемодателя договорите по тази Наредба за цялата община се подписват от кмета на Общината или от упълномощено от него лице.

     Чл.17.Когато върху наетите земи има предварително извършени почвообработки и сеитба,разходите се заплащат от наемателите на организациите,извършили обработката ,по калкулативен път.Споровете по калкулациите се решават от комисиите по чл.7,ал.2 от Наредбата.

    Чл.18.Поливните такси в размер,определен нормативно чрез Държавен вестник,се заплащат по ред ,определен с договор между общините и “Хидромелиорации”ООД гр.Русе.

    Чл.19.Наемателите са длъжни до изтичане на крайния срок на договора даизвършват почистванте на наетите земи.

    Чл.20.Наемателите са длъжни да използват наетите земи по предназначението им,да опазват археологическите обекти,паметниците на културата,електроенергийнитеи други съоръжения и инсталации и да предпазват земите от ерозия,заблатяване и замърсяване,да спазват агротехническите изисквания и нормативи,да не напояват земите със замърсениводи и да не унищожават трайните насаждения и единичните групи дървета.   

    Чл.21./1/Наемателите нямат право да преотстъпват наетите земи на трети лица и фирми.

              /2/Комисията по чл.7,ал.5 може да предлага на кмета на Общината,на наематели,които са спазвали условията на Наредбата,да им се предоставят с предимство земите,ползвани от тях през предходната година.

       IV. НАКАЗАТЕЛНИ РАЗПОРЕДБИ

    Чл.22/1/./изм.Реш.121/01.07.2004г/ Нарушителите на настоящата Наредба се наказват с глоба от 100/сто/ до 500/петстотин/ лева за преотдадена земя и лишаване от право да  наемат общинска земя през следващата година. 

Останалите нарушения от настоящата Наредба се санкционират с глоба от 100 до 500 лв.

            /2/Актовете за нарушения по настоящата Наредба се съставят от упълномощени от кмета на Общината служители на общинската администрация,членовете на централната комисия по чл.7,ал.5 от Наредбата.

           /3/Наказателните постановления се издават от кмета на Общината или неговия заместник въз основа на акт,съставен от лица по предходната алинея.

          /4/Административно-наказателното производство по тази Наредба се осъществява по реда на Закона за административните нарушения и наказания.

      Чл.23.За нарушения на чл.19 от настоящата Наредба събраният депозит се предоставя на следващия наемател.

       Чл.24.При констатирани нарушения в технологията на селскостопанското производство,водещи до увреждане на наетите земи,наемателите изплащатна Общината установените от специална комисия щети.

       ЗАКЛЮЧИТЕЛНИ РАЗПОРЕДБИ

      &1.Малоимотни граждани по смисъла на тази Наредба са лицата,които се занимават основно със земеделско производство и притежават земеделска земя до 8 дка или общо за домакинството до 10 дка,когато то се състои от повече от един човек  /ППЗСПЗЗ/.

       &2./1/Крайният срок на договора съвпада с крайния срок за прибиране на реколтата от отделните култури:

а/за есенниците – 31.07.

б/за пролетниците -31.10.

             /2/Договорът влиза в сила от деня на подписването му.

     &3./1/Контролът по изпълнение на настоящата Наредба се възлага на кмета на Общината.

          /2/На контрол подлежи:

         1.Идентичността на мястото,отдавано под наем,стова по кадастралната карта.

         2.Редовността на плащанията съгласно клаузите на договора.

         3.Почистването от отпадъци след реколтирането.

    &4.Юридически и физически лица,наели земя от държавния поземлен фонд,нямат право да наемат земя от общинския поземлен фонд.

    &5.Настоящата Наредба се огласява чрез общинския радиоцентър,публикува се във вестник “Тутракански глас” и влиза в сила от деня на публикуването.

НАРЕДБАТА Е ПРИЕТА НА ОСНОВАНИЕ  чл.22 от Закона за местно самоуправление и местна администрация с Решение № 146 от 21.10.1993 година на Общински съвет – Тутракан,изменяна и допълвана с Реш.№ 251 от 26.01.1995 г,Реш.№ 9 от 20.12.1995 г, Реш.№ 33 от 11.04.1996 г, Реш.№ 133 от 06.03.1997 г,Реш.№ 175 от 25.09.1997 г.Реш.121 от 01.07.2004 г                                            
